неофициална информация, според която КНР започва да намалява своя свръхкапацитет. Във връзка с това делегацията на ЕС в Пекин цитира изявлението на заместник-директор на CISA, че през 2016 г. КНР вероятно ще намали свръхкапацитета в областта на стоманодобива със 70 милиона тона (изявление от 28 октомври 2016 г.). Освен това Baosteel Group и Wuhan Steel Group също обявиха, че са приключили целевото си намаляване на капацитета за 2016 г. още през октомври 2016 г. (изявление от 24 октомври 2016 г.). Следва да се обърне внимание и на публикуван неотдавна доклад на ОИСР, в който се посочва, че двама важни производители на стомана в КНР са закрили съоръжения в провинциите Жилин и Аншан с общ капацитет 2,68 милиона тона (75).
 (493)
 Някои обстоятелства обаче сочат противоположна тенденция:
 —
 Има сведения, че разпространено явление в засегнатата държава са изживели времето си стоманодобивни предприятия („зомбита“) (76), за които постоянно се твърди, че загиват, но които така и не умират.
 —
 Според друг източник 41 доменни пещи са заработили отново, а според по-нови доклади от началото на 2016 г. в КНР отново е пуснат в експлоатация стоманодобивен капацитет за над 50 милиона тона стомана (77).
 —
 По данни на Световната стоманодобивна асоциация „През първите шест месеца на 2016 г. световното производство на необработена стомана е било 794,8 милиона тона, което представлява намаление от – 1,9 % в сравнение със същия период на 2015 г.... Производството на необработена стомана ... е намаляло с – 6,1 % в 28-те държави — членки на ЕС... Производството на необработена стомана в КНР за юни 2016 г. е било 69,5 милиона тона, което представлява увеличение от 1,7 % в сравнение с юни 2015 г....“ (78)
 —
 Според публикуваните през 2016 г. прогнози на ОИСР (79) капацитетът в Китай ще се увеличи дори още повече през 2016, 2017 и 2018 г. В доклад на ОИСР от 2017 г. (80) се посочва, че според преценките капацитетът за производство на стомана в Китай се е стабилизирал на 1,16 милиарда тона годишно (през 2016 г. в сравнение с 2015 г.). Китайската страна продължи да не желае да участва в двустранна платформа между Съюза и КНР, с която да се осъществява мониторинг на свръхкапацитета в областта на стоманодобива. В допълнение към това в 13-ия петгодишен план в тази област — „План за приспособяване и модернизиране на стоманодобивната промишленост“ (2016—2020 г.), се приема прогноза за обема на производството на необработена стомана в размер на 750—800 милиона тона през 2020 г. и намаляване на капацитета за производство на необработена стомана със 100—150 милиона тона до 2020 г. Освен това в него стоманодобивните предприятия се насърчават да бъдат в добра позиция да се разширят в международен план и да създадат бази за производство на стомана и също така центрове за преработка и дистрибуция.
 (494)
 В заключение се счита, че проблемът със свръхкапацитета в стоманодобивния отрасъл в КНР е общоизвестен, като се признава и от съответните органи в КНР. Въпреки някои техни изявления проблемът ли едва ли ще бъде решен в близко бъдеще. Китайският свръхкапацитет е толкова огромен,